Diari Oficial de la Generalitat Valenciana


Sumari del DOGV 6314, del 20-07-2010 (2010/7812)

RESOLUCIÓ de 6 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de la pròrroga per a l'any 2010 del conveni en matèria de formació de jutges i magistrats destinats al territori de la Comunitat Valenciana, subscrit entre la Generalitat i el Consell General del Poder Judicial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6314

Data del DOGV
:   20-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7812


Data del document
:   06-07-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 6 de juliol de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de la pròrroga per a l'any 2010 del conveni en matèria de formació de jutges i magistrats destinats al territori de la Comunitat Valenciana, subscrit entre la Generalitat i el Consell General del Poder Judicial. [2010/7812]  
La Generalitat i el Consell General del Poder Judicial han subscrit, després de la tramitació prèvia reglamentària, el 12 de maig de 2010, la pròrroga per a l'any 2010 del Conveni en matèria de formació de jutges i magistrats destinats al territori de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada pròrroga, que ha quedat inscrita en el Registre de Convenis de la Generalitat amb el número 0980/2010, i que figura com a annex d'esta resolució.  
Valencia, 6 de juliol de 2010.- La directora general del Secretariat del Consell: Mª Teresa Lleó Alonso.  
Pròrroga per a l'any 2010, del conveni en matèria de formació de jutges i magistrats destinats en el territori de la Comunitat Valenciana, subscrit entre el Consell General del Poder Judicial i el Govern de la Comunitat Valenciana  
València, 12 de maig de 2010  
Reunits  
Pel Govern de la Generalitat, Paula Sánchez de León Guardiola, consellera de Justícia i Administracions Públiques, en virtut de l'acord del Consell de 5 de març de 2010.  
Pel Consell General del Poder Judicial, Fernando de Rosa Torner, vicepresident del Consell i vocal delegat per a la Comunitat Valenciana, i Gabriela Bravo Sanestanilao, vocal delegada del Consell General de Poder Judicial per a la Comunitat Valenciana.  
Intervenen tots ells en virtut de les competències que respectivament ostenten, i  
Exposen  
I. Que el 20 de febrer de 1992, ambdues parts van subscriure un Conveni de cooperació en matèria de Formació continuada de Jutges i Magistrats, amb destinació en els òrgans judicials de la Comunitat Autònoma Valenciana. En el dit Conveni, ambdues Institucions van acordar en la clàusula novena la possibilitat de renovació del mateix d'acord amb l'avaluació que formulara la Comissió de Seguiment abans del seu venciment, per a successius exercicis pressupostaris, amb les modificacions que, si feia al cas, s'estimaren adients.  
II. La Comissió de Seguiment del Conveni, en reunió celebrada el 27 de novembre de 2009, va acordar proposar la seua pròrroga per a l'any 2010, sense proposta de cap modificació substancial quant a les bases de la col·laboració establida; tot això es du a terme amb subjecció al que es pacta en les següents  
Clàusules  
Primera. Ambdues parts acorden la Pròrroga del Conveni de Formació per a Jutges i Magistrats destinats a la Comunitat Autònoma Valenciana per a l'any 2010, sempre que no es donen qualsevol de les causes de resolució previstes en el text subscrit el 20 de febrer de 1992.  
Segona. Llevat de les modificacions a què es farà menció d'ara en avant, ambdues parts ratifiquen íntegrament totes i cada una de les clàusules subscrites en el Conveni vigent de 1992 i les modificacions introduïdes en ell pels textos de pròrroga corresponents als anys posteriors.   
Tercera. Les activitats que es realitzaran en execució del Conveni durant l'any 2010, s'incorporen a aquesta pròrroga per mitjà d'annex.  
Els pressupostos de les despeses de les distintes activitats, compreses en l'àmbit del Conveni, contenen tots els derivats de la seua execució, inclosos les despeses de desplaçament i dietes dels ponents i els assistents de la carrera judicial.  
Quarta. El finançament de les activitats previstes per a l'any 2010 serà el següent:  
a) El finançament de les activitats, considerades en el seu conjunt, s'efectuarà al 50% entre les entitats convenients.  
b) La Conselleria de Justícia i Administracions Públiques aportarà un màxim de 13.350,00 euros per a la realització de les activitats que es determinen, amb càrrec a l'aplicació pressupostària 17.46.02.882.71.7; quantitat condicionada a l'existència de crèdit adequat i suficient en el Pressupost de l'exercici 2010.  
Les contractacions necessàries, per a la realització de les activitats assignades a la Conselleria de Justícia i Administracions Públiques, s'ajustaran als procediments i estipulacions establits en la normativa aplicable en matèria de contractació pública.  
En tot cas, les despeses que corresponga assumir la Conselleria de Justícia i Administracions Públiques, derivades del pagament d'indemnitzacions en concepte de desplaçaments, manutenció i allotjament dels col·laboradors docents i membres de la carrera judicial que participen en les activitats, s'abonaran de conformitat amb els imports establits en el Decret 88/2008, de 20 de juny, del Consell, sobre indemnitzacions per raó del servei i gratificacions per serveis extraordinaris.  
c) El Consell General del Poder Judicial aportarà fins a un màxim de 13.350,00 euros, per a la realització de les activitats que es determinen, amb càrrec al programa 111 O de Selecció i Formació de Jutges i Magistrats, per a l'exercici econòmic 2010.  
d) La Conselleria de Justícia i Administracions Públiques de la Generalitat, assumeix els compromisos següents:  
- Pagament de les indemnitzacions en concepte de desplaçament, manutenció i allotjament dels col·laboradors docents i membres de la Carrera Judicial, que participen en les activitats, sense perjudici de la liquidació final.  
e) El Consell General del Poder Judicial, assumeix els compromisos següents:  
- Pagament de les retribucions dels col·laboradors docents que intervinguen en les activitats programades, sense perjudici de la liquidació final.  
f) El curs de Dret Privat, atesa la seua especialitat, es regirà pel que disposa específicament en el punt 1r de Condicions generals del Programa d'Activitats a desenrotllar en el marc del present Conveni.  
g) Els òrgans tècnics de les respectives parts, a les quals corresponga la gestió dels pagaments que es deriven del desenrotllament de les activitats, podran atendre els especificats per a l'altra part en els anteriors apartats d) i e), amb l'objecte de facilitar l'equilibri pressupostari, en funció de l'aportació que a cada part corresponga, sempre sense perjudici de la liquidació final.  
h) Realitzada la liquidació anual definitiva, el Consell General del Poder Judicial transferirà, si fa al cas, a la Conselleria de Justícia i Administracions Públiques de la Generalitat, l'import pel qual poguera resultar-ne deutor. En el cas que en la referida liquidació el Consell General del Poder Judicial resultara creditor, percebrà l'import del saldo corresponent.  
Cinquena. El CGPJ facilitarà a la Direcció General de Justícia i Menor, secció de Formació, els correus electrònics de jutges i magistrats només als efectes de facilitar la informació relativa als cursos formatius que se'ls oferisquen.  
Sisena. Les parts acorden la pròrroga expressa del present conveni, amb efectes a primer de gener de cada any natural i condicionada a les disponibilitats pressupostàries; si durant la vigència del mateix, i en tot cas abans de l'últim dia de novembre, no és denunciat per cap de les parts amb expressa comunicació a l'altra. La denúncia del present Conveni no afectarà les actuacions iniciades a la seua empara, que continuaran fins a la seua finalització.  
De conformitat amb tot el que antecedeix i ratificat en allò no previst en aquesta Pròrroga el que convé, el 20 de febrer de 1992, en l'exercici de les funcions que són titulars els signants, subscriuen per triplicat el present en el lloc i la data al principi indicats.  
La consellera de Justícia i Administracions Públiques: Paula Sánchez de Lleó Guardiola.  
El vicepresident del Consell General del Poder judicial i vocal delegat per a la Comunitat Valenciana: Fernando de Rosa Torner.  
La vocal delegada del Consell General del Poder judicial per a la Comunitat Valenciana: Gabriela Bravo Sanestanislao.  
Programa d'activitats a desenrotllar en el marc del conveni de col·laboració, en matèria de formació continuada de jutges i magistrats de la Comunitat Valenciana, per a l'any 2010  
1. Condicions generals  
La partida pressupostària real inicial que es disposa és de 26.700,00 euros (aportats per meitat per les Institucions signats del Conveni) d'acord amb allò que s'ha acordat en el text de pròrroga per a l'any 2010.  
Es fixen inicialment els següents paràmetres, que hauran de regir les activitats que se celebren:  
Els directors coordinadors de cursos cobraran 331 euros per tal tasca, llevat que intervinguen també com a ponents i, en aquest cas, la seua retribució bruta serà de 601 euros, inclòs el pagament de la ponència.   
Els qui intervinguen com a coordinadors de Seminaris percebran una retribució bruta màxima de 601 euros.  
Els qui intervinguen com a ponents percebran una retribució bruta màxima de 331 euros.  
Els qui intervinguen com a participants en taula redona percebran una retribució bruta màxima de 180 euros.  
Als coordinadors de seminaris i ponents, se'ls satisfarà les despeses de desplaçament, estada i manutenció, d'acord amb els màxims reglamentaris.  
- Les retribucions corresponents a la docència del curs de Dret Privat Valencià, atesa la seua especial modalitat, al tractar-se d'un curs a distància de 120 hores, Curs obert a altres comunitats autònomes, exigix que el nombre de tutors i professors es determine atenent al nombre d'alumnes seleccionats. La retribució bruta dels professors s'establirà en el moment en què s'establisquen el nombre de tutors i professors, tenint com a límit el cost pressupostat de 8.000 €, si bé es fixen els conceptes de:  
Coordinador: 500-  
Tutor: 200-  
La distribució del cost a abonar, per cada una de les parts signants. es determinarà per la Comissió Mixta de Seguiment una vegada efectuada la selecció i establits els grups amb assignació de tutors i professors. L'esmentada distribució s'efectuarà mantenint l'equilibri econòmic de la despesa total retinguda per cada una de les parts.  
El nombre màxim d'assistents es fixa en cada activitat en funció de l'orde jurisdiccional a què es dirigisca. Si en algun cas haguera més peticionaris que places, s'estudiarà per la Comissió de Seguiment si s'amplia el nombre d'aquestes. En el cas que no s'amplie i hi haja més sol·licitants que places, la selecció l'efectuarà la Comissió Permanent del Consell General del Poder Judicial, a proposta de la Comissió d'Escola Judicial. L'assistència a aquestes activitats haurà d'anar precedida de llicència d'estudis, que se sotmetrà a l'aprovació de la Comissió Permanent.  
2. Activitats i pressupost  
Programació d'activitats i pressupost per a 2010  
